NARIADENIE KOMISIE (ES) č. 1278/2004
z 12. júla 2004,
ktoré sa vzťahuje na ustanovenie o rybolove tresky škvrnitej (melanogrammus aeglefinus) loďmi plávajúcimi pod belgickou vlajkou
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2847/93 z 12. októbra 1993, ktoré ustanovuje režim kontroly použiteľný pri spoločnej politike rybolovu (1), a najmä na jeho článok 21 ods. 3,
keďže:
(1)
Nariadenie Rady (ES) č. 2287/2003 z 19. decembra 2003, ktoré ustanovuje možnosti rybolovu a spoločné podmienky zásob rýb a skupín rybných zásob na rok 2004, použiteľné vo vodách Európskych spoločenstiev a, v prípade lodí Európskych spoločenstiev, vo vodách, kde platia limity úlovkov (2), stanovuje kvóty pre tresku škvrnitú (melanogrammus aeglefinus) na rok 2004.
(2)
Z dôvodu zabezpečenia dodržiavania ustanovení o množstevných limitoch úlovkov zásob rýb, ktoré podliehajú kvóte, je potrebné, aby Komisia stanovila dátum, kedy sa budú pridelené kvóty, ustanovené pre úlovky lodí plávajúcich pod vlajkou členského štátu, považovať za vyčerpané.
(3)
Podľa informácií poskytnutých Komisii úlovky tresky škvrnitej (melanogrammus aeglefinus) vo vodách zóny CIEM VII, VIII a IX, CECAF 34.1.1 (vody ES) loďmi plávajúcimi pod belgickou vlajkou alebo úlovky, ktoré boli pripísané Belgicku, dosiahli pridelenú kvótu na rok 2004. Belgicko zakázalo pre tieto zásoby rybolov s platnosťou od 15. mája 2004. Odvtedy je potrebné tento dátum dodržiavať,
PRIJALA TOTO NARIADENIE:
Článok 1
Kvóty pridelené Belgicku na rok 2004 pre úlovky tresky škvrnitej (melanogrammus aeglefinus) vo vodách zóny CIEM VII, VIII a IX, CECAF 34.1.1 (vody ES) lodí plávajúcich pod belgickou vlajkou alebo pre úlovky, ktoré boli pripísané Belgicku, sa považujú za vyčerpané.
Rybolov tresky škvrnitej (melanogrammus aeglefinus) vo vodách zóny CIEM VII, VIII a IX, CECAF 34.1.1 (vody ES) loďmi plávajúcimi pod belgickou vlajkou alebo rybolov pripísaný Belgicku, ako aj skladovanie úlovkov na palube, nakladanie a vykladanie úlovkov týchto lodí po dátume nadobudnutia účinnosti tohto nariadenia, sa zakazuje.
Článok 2
Toto nariadenie nadobúda účinnosť v deň, ktorý nasleduje po dni jeho uverejnenia v Úradnom vestníku Európskej únie.
Bude sa uplatňovať od 15. mája 2004.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 12. júla 2004